
ΠΕΡΙΕΧΟΜΕΝΑ 97/Α’/1955) «περί διοικητικής αποκεντρώσεως» σε συνδυασμό με τις. 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα- , 
λίας στη θέση Ποταμάκι Κοινότητας Παλαίρου Βόνιτσας Νομού 

Αιτωλίας και Ακαρνανίας. 1 

Κήρυξη πρόσθετης απαλλοτρίωσης έκτασης, για την κατασκευή Σή¬ 
ραγγας Ανήλιου (-325 «ι), προκειμένου να εκτβλεσθούν εργασίες 
οδοποιίας και εξυγείανσης στα μέτωπα αυτής». 2 

ΠΟΛΕΟΔΟΜΙΑ 

ΑΝΑΚΟΙΝΩΣΕΙΣ 

Ειδοποίηση της γενομένης παρακαταθέσεως αποζημιώσεως λόγω 
προσκυρώσεως οικοπεδικού τμήματος στα Γιαννιτσά και επί της 
οδού Πιστολάχη. 3 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ * 

Αριθ. 371 (1) 

Καθορισμός των ορίων του αιγιαλού και δημιουργία ζώνης παραλίας 

στη θέση Ποταμάκι Κοινότητας Παλαίρου Βόνιτσας Νομού Αιτω¬ 
λίας και Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
’ Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) Του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982 τ.Β') κοινής απόφα¬ 
σης των Υπουργών Προεδρίας Κυβερνήαεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής Αρ¬ 
μοδιότητας του Υπουργείου Οικονομικών». 

3. Την από 8.1.1991 έκθεση της επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή Ποταμάκι Κοινότητας 
Παλαιρού Βόνιτσας Νομού Αιτωλίας και Ακαρνανίας και το από 
3.1.1991 τοπογραφικό διάγραμμα με κλίμακα 1:500 του Δημητρίου 
Β. Κίασα Πολ. Μηχανικόν που θεωρήθηκε στις 4.1.1991 από τη Δ/ 
ναη Τεχνικών Υπηρεσιών της Νομαρχίας Αιτωλίας και Ακαρνανίας και 
συνοδεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο 544.5/156/91 Αριθ. Σχεδίου 425/11.4.91 έγγραφό 
του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 


διατάξεις του από 28.6.1955 Β.Δ. «περί εξαιρέσεως από της κατα το 
άρθρον 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινων αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/1984, για με¬ 
ταβίβαση αρμοδιοτήτων του Υπουργού Οικονομικών στους Νομάρχες 
και στις περιφερειακές αρχές διανομαρχιακού επιπέδου, αποφασί¬ 
ζουμε: 

1, Επικυρώνουμε την από 8.1.1991 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από 3.1.1991 τοπογραφικό διάγραμμα, που τη συνοδεύει, 
το οποίο συντάχθηκε από τον Δημήτριο Β. Κίσσα Πολ. Μηχανικό με 
κλίμακα 1:500 και θεωρήθηκε στις 4.1.91 από την Δ/νση Τεχνικών 
Υπηρεσιών επί του οποίου η πιο πάνω Επιτροπή, καθόρισε τα όρια του 
αιγιαλού, με συνεχή πολυγωνική γραμμή με κόκκινο χρώμα στις κορυ¬ 
φές Α1... Α5 με συνεχή πολυγωνική γραμμή χρώματος κίτρινο Π1... 
Π5. 

Η απόφαση αυτή, με την έκθεση της επιτροπής και το διάγραμμα, να 
δημοσιευθούν στην Εφημερίδα της Κυβερνήσεως. 

Μεσολόγγι, 19 Απριλίου 1991 
Η Νομάρχης 

ΜΑΙΡΗ ΣΟΡΩΠΟΥ - ΤΣΑΝΑΚΗ 

Έκθεση Επριτροπής Καθορισμού των Ορίων Αιγιαλού (Άρθρου 74 
' ' Π.Δ. 636/77). 

Για τον καθορισμό για δεύτερη φορά των ορίων αιγιαλού και παρα¬ 
λίας στη θέση «ΠΟΤΑΜΑΚΙ» η οποία εμπίπτει στα διοικητικά όρια της 
Κοινότητας Παλαίρου Νομ. Αιτωλίας και Ακαρνανίας. 

Στη Βόνιτσα σήμερα 8.1.1991 ημέρα Τρίτη και ώρα 10 π.μ. οι υπο¬ 
γεγραμμένοι: 

1. Σταφυλάς Χαράλαμπος, Προϊστάμενος ΔΟΥ Βόνιτσας ως Πρόε¬ 
δρος. 

2. Μούτσιου Αναστασίου, Τοπογράφος Υπομηχανικός ως Αναπλη- 
ρώτρια του Δ/ντή Τεχνικών Υπηρεσιών Νομού Αιτωλίας και Ακαρνα¬ 
νίας, ως Μέλος, κωλυόμενου του Προϊσταμένου τακτικού Μέλους της 
Υπηρεσίας αυτής. 

3. Ψοφάκης Δημήτριος, ως Αναπληρωτής του Λιμενάρχη Λευκάδος, 
ως Μέλος, κωλυόμενου του Τακτικού μέλους της Υπηρεσίας αυτής. 

Αποτελούντες την Επιτροπή επανακαθορισμού των ορίων του αιγια- 
λού σύμφωνα με το άρθ. 74 του Π.Δ. 636/77, συγκληθείσα κατόπιν 
του υπ’ αριθ. 4245/3.9.90 εγγράφου του Προέδρου αυτής, μετέβημεν 
επί τόπου στην προαναφερόμενη θέση σήμερα 8.1.1991 και λαβόντες 
υπ’ όψη: 

1. Την από 19.12.1988 αίτηση της Κοινότητος Παλαίρου με την 
οποία ζητάει τον καθορισμό των ορίων του αιγιαλού σε παραπάνω τοπο¬ 
θεσία. 

2. Το υπό του Δημητρίου Β. Κίσσα Πολιτικού Μηχανικού συνταχθέν 
την 3.1.1991 τοπογραφικό και υψομετρικό διάγραμμα σε μία (1) πινα¬ 
κίδα κλίμακος 1:500 ηλεγμένου για την ακρίβεια της αποτύπωσης υπό 

της Αναστασίας Μούτσιου Τοπογράφου Υπομηχανικού και θεωρηθέν 
την 4.1.1991 υπό της Δ/νσης Τεχνικών Υπηρεσιών Ν. Αιτωλίας και 
Ακαρνανίας όπως ορίζει το άρθρο 20 Ν.Δ. 719/77. 

3. Τις διατάξεις του Α.Ν. 2344/40 όπως αυτές τροποποιήθηκαν 

καθώς και την προς τούτου Δικαστηριακή και Διοικητική Νομολογία 
(άρθ. 5 Α.Ν. 263/68). ... 

4. Την εκ της επιτόπιου μεταβάσεως σχηματισθείσα αντίληψη περί 
του πλάτους της βρέχόμενης ζώνης της ξηράς και λοιπά συναφών στοι¬ 
χείων ήτοι: 

α) Το γεγονός ότι στην περιοχή «ΠΟΤΑΜΑΚΙ» δεν υπάρχουν παλίρ¬ 
ροιες και θαλάσσια ρεύματα. 

β) Ότι ο αιγιαλός και ο πέραν αυτού χώρος (παραλία) παρουσιάζουν 
σχεδόν την ίδια μορφολογία και ότι πέραν αυτών διέρχεται ασφαλτο¬ 
στρωμένος δρόμος ΠΑΛΑΙΡΟΥ - ΠΟΓΩΝΙΑΣ από της ιδρύσεως των 
κοινοτήτων αυτών. Η όλη έκταση κατακλύζεται από πηγαία και όμβρια 
ύδατα κατά την χειμερινή κυρίως περίοδο σε αρκετό τμήμα του. Έχει 
υπερθαλάσσιο ύψος και μηδέν μέχρι το πολύ ένα (1) μέτρο. Περιβάλλε¬ 
ται κατά μεν το Νότιο μέρος από τον ασφαλτοστρωμένο δρόμο ο οποίος 
είναι εφαπτόμενος της θάλασσας κατά δε τα λοιπά μέρη από ευρεία γε¬ 
ωργική περιοχή των ομόρων Κοινοτήτων Παλαίρας και Πογωνίας. 

Για τη βελτίωση του λιβαδιού η Κοινότητα Παλαίρου έχει από εικο¬ 
σαετίας κατασκευάσει στραγγιστικό αύλακα και έχει εγγράψει υποθήκη 
σ’ αυτό το Ταμείο Παρακαταθηκών και Δανείων για εξασφάλιση των 
δανείων που χορήγησε στην Κοινότητα Παλαίρου. Το λιβάδι αυτό περι¬ 
ήλθε στην Κοινότητα κατά την ίδρυσή της με τις διατάξεις του άρθρου 
12 παράγρ. 4 του Κώδικα Δήμων και Κονοτήτων του Ν. ΚΘ/1864 
και ΑΡΠ, καθώς και του Ν.Δ. ΔΝΖ/1912 και τον οποίο αγρό έκτοτε 


νέμεται και κατέχει και κυριεύει συνεχώς και αδιαλείπτως μέχρι σήμερα 
η Κοινότητα Παλαίρου. 

Βεβαιούται δε ότι η περιοχή «Ποταμάκι» της Κοινότητος Παλαίρου 
δεν φαίνεται ως Δημόσιο κτήμα στα τηρούμενα βιβλία καταγραφής της 
ΔΟΤ Βόνιτσας και ότι τμήμα του παραπάνω κτήματος έγινε ανταλλαγή 
ακινήτων με το υπ’ αριθ. 12486/4.6.1984 συμβόλαιο της Συμβολαιο¬ 
γράφου Βόνιτσας Γλυκερίας Αποστολοπούλου - Διακογιάννη, με ιδι¬ 
ώτη. 

' γ) Το γεγονός ότι στην τοποθεσία «ΠΟΤΑΜΑΚΙ» δεν υπάρχει καθο¬ 
ρισμός (όρια) παλαιού αιγιαλού και παραλίας, αποφασίζει: 

1. Καθορίζει την οριογραμμή του αιγιαλού δια συνεχούς πολυγωνι- 
κής γραμμής με κόκκινο χρώμα στις κορυφές Α1 έως Α5 οι οποίες εξα¬ 
σφαλίζονται από τριγωνομετρικά σημεία που αναφέρονται επάνω στο 
Τοπογραφίκό διάγραμμα. 

2. Την οριογραμμή της παραλίας, δια συνεχούς πολυγωνικής γραμ¬ 
μής με χρώμα κίτρινο, καθορίζεται ζώνη πλάτους δέκα (10) μέτρων 
επειδή δεν εξυπηρετούνται οι σκοποί της παραγράφου 1 του άρθρου 7 
Α.Ν. 2344/40, στις κορυφές Π1 έως Π5 οι οποίες εξασφαλίζονται από 
τα ίδια τριγωνομετρικά σημεία όπως και ο αιγιαλός. 

3. Αποφαίνεται ότι δεν υπάρχει παλαιός αιγιαλός. 

Η παρούσα έκθεση συντάχθηκε σε (17) δεκαεπτά αντίτυπα και υπο¬ 
γράφεται ως έπεται: 

Η Επιτροπή 

ΧΑΡΑΛ. ΣΤΑΦΥΛΑΣ ΑΝΑΣΤΑΣΙΑ ΜΟΥΤΣΙΟΥ 

ΔΗΜΗΤΡΙΟΣ ΨΟΦΑΚΗΣ 

Αριθ. ΤΥ26 70 (2) 

Κήρυξη πρόσθετης απαλλοτρίωσης έκτασης, για την κατασκευή Σή- 

ραγγοις Ανήλιου (-325 ηι), προκειμένου να εκτελεσθούν εργασίες 

οδοποιίας και εξυγείανσης στα μέτωπα αυτής». 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων» σε συνδιασμό με τις διατάξεις του Β.Δ. ,139/1971 «περί της αρ¬ 
μοδιότητας των Νομαρχών προς κήρυξη αναγκαστικών τινών απαλλο¬ 
τριώσεων». 

2. Τις διατάξεις του Ν. 653/77 ΦΕΚ 214/5.8.77 όπως έχουν τρο¬ 
ποποιηθεί και ισχύουν με τις διατάξεις του Ν. 947/79 ΦΕΚ 169/ 
26.7.79 και του Ν. 960/79 ΦΕΚ 194/25.8.79. 

3. Τις διατάξεις του Π.Δ. 929/79 ΦΕΚ 259/26.11.79 εκτελεστι¬ 
κού του άρθρου 1 του Ν. 653/77. 

4. Τις διατάξεις του Ν. 1349/83 ΦΕΚ 52/25.4.83. 

5. Το αριθ. πρωτ. 587/ΚΕ 290/9.4.91 έγγραφο της ΕΥΔΕ/ 
ΟΣΥΕ, αποφασίζουμε: 

Κηρύσσουμε την αναγκαστική απαλλοτρίωση ακινήτων για λόγους 
δημόσιας ωφέλειας και ειδικώτερα αναγκαίων για την κατασκευή της 
Σήραγγας Ανήλιου προκειμένου να εκτελεσθούν εργασίες οδοποιίας και 
εξυγείανσης στα μέτωπα αυτής εμβαδού Ε= 5.856,50 Μ2 που βρίσκε¬ 
ται στην Κοινότητα Ανήλιου Νομού Ιωαννίνων και φαίνεται με κλίμακα 
1:500 στο από 27.3.1991 κτηματολογικό διάγραμμα και τον συνοδεύ- 
οντα αυτό κτηματολογικό πίνακα με ημερομηνία 27.3.1991 του Κώ¬ 
στα Τσαϊλά Τοπογράφου Μηχανικού, ηλεγμένο με ημερομηνία 
3.4.1991 από τον Λάζαρο Κόκκαλη Πολιτικό Μηχανικό με Α.β Προϊ¬ 
στάμενο του Τμήματος Σήραγγας Μετσόβου και θεωρημένα με ημερο¬ 
μηνία 4.4.91 από τον Μενέλαο Κωνσταντάκο Πολιτικό Μηχανικό με 
Α.β Προϊστάμενο της Ε.Υ.Δ.Ε./Ο.Σ.Υ.Ε. Στην έκταση που απαλλοτρι- · 
ώνεται προβάλλουν δικαιώματα κυριότητας οι: Αγγελόπουλος Δημή- 
τριος. Μαργαρίτης Χρήστος, Τσαρούχης Απόστολος κ.λπ. 

Η απαλλοτρίωση κηρύσσεται υπέρ του Δημοσίου και σε βάρος του έρ¬ 
γου ΚΕ 270 - 8371000/ΣΑΕ 071. 


Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 19 Απριλίου 1991 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 

-+ 1 ο 

ΠΟΛΕΟΔΟΜΙΑ 

ΑΝΑΚΟΙΝΩΣΕΙΣ 

Αριθ. 15384 ι (3) 

Ειδοποίηση της γενομένης παρακαταθέαεως αποζημιώσεως λόγω πρό- 

σκυρώσεως οικοπεδικού τμήματος στα Γιαννιτσά και επί της οδού 

Πιστολάκη. ■ 

Σύμφωνα με τις διατάξεις του Α.Ν. 1731/1939 «περί Κώδικος ανα¬ 
γκαστικών απαλλοτριώσεων» και τις ίδιες του Ν.Δ. 997/1970 «περί 
αναγκαστικών απαλλοτριώσεων» φέρομε σε γνώση των παρακάτω ανα- 
φερομένων, ήτοι: 

1. Αυτών που έχουν ή αξιώνουν δικαιώματα κυριότητος επί του προ- 
σκυρουμένου οικοπεδικού τμήματος εμφαινόμενον υπό στοιχεία 8 - 9 - 
19-8 εκτάσεως 23 τ.μ. εις το συνοδεύον την υπ’ αριθ. 1/68 πράξιν 
τακτοποιήσεως και αναλογισμού της Δ.Τ.Υ.Ν.Π, τοπογραφικό διά¬ 
γραμμα του αρχιτέκτονος μηχανικού Ίλεμαν. 

2. Των τυχόν επί του παραπάνω προσκυρουμένου οικοπεδικού τμή¬ 
ματος εγγεγραμμένων ενυποθήκων ή κατασχόντων δανειστών ή τρίτων 
διεκδικητών, 

Ο,τι δυνάμει της υπ’ αριθ. 28/813.6/1991 αποφάσεως του μονο¬ 
μελούς πρωτοδικείου Γιαννιτσών καθορισθείσα προσωρινώς αποζημίω¬ 
σή δια την παραπάνω % προσκυρουμένην έκτασιν κατετέθη υπό της 
Ζαχαρώς συζ. Αναστασίου κιλιτσίδη, το γένος Νικολάου Τερζόγλου, 
κατοίκου Αχλαδοχωρίου Γ ιαννιτσών, εις το Ταμείον Παρακαταθηκών 
και Δανείων (Γραφείον Παρακαταθηκών Γιαννιτσών), υπέρ των κληρο¬ 
νόμων του φερομένου ως ιδιοκτήτου, Δανιήλ Παυλίδη του Ιωάννου, πο- 
σόν δραχμών 207.000_(23 τ.μ. X 9.000= 207.000), εκδοθέντος 
αντιστοίχως και του υπ’ αριθ. 11.490 γραμματίου συστάσεως παρακα¬ 
ταθήκης της 9.4.1991, αποδοτέον εις τους δικαιούχους, κληρονόμους 
του, κατά τον νόμον. 

Γιαννιτσά, 10 Απριλίου 1991 

Ο Πληρεξούσιος Δικηγόρος 
ΓΡΗΓΟΡΗΣ Σ. ΛΑΓΟΜΑΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


